1. **Ar yra reikalavimai pradedantiesiems inovatoriams t. y ar tai gali būti ką tik įsteigta įmonė.**

*Taip, paraiškų konkurse gali dalyvauti ir ką tik įsteigta įmonė, kuri atitinka ir kitus Aprašo reikalavimus.*

1. **Jeigu pareiškėjas vykdo Aprašo 10.1 punkte nurodytą veiklą, tai pagal** [**mokslinių tyrimų ir eksperimentinės plėtros (MTEP) etapų klasifikacijos aprašą**](https://e-seimas.lrs.lt/portal/legalAct/lt/TAD/TAIS.426659) **moksliniai tyrimai (MT) turėtų pasibaigti 5 etapu (maketo (modelio) patikrinimas imituojant realias sąlygas), o nuo 6 etapo turėtų prasidėti eksperimentinė plėtra (prototipo (bandomosios versijos) kūrimas. Turint omenyje, kad prototipo kūrimas yra privalomas stebėsenos rodiklis, kurį reikia pasiekti per 3 m. po projekto, ar teisingai suprantame, kad, vykdant Aprašo 10.1 veiklą, MT veikla turėtų baigtis 5 etapu, o nuo 6-o etapo jau prasidėtų EP veikla? Taip pat, ar už 4 ir 5 etapo veiklas brandusis inovatorius gali tikėtis 65 proc. finansavimo intensyvumo, o už 6 etapo veiklą - tik 25 proc.  (kai projektas vykdomas su partneriu mokslo ir studijų instituciją). Ar apskritai už visą Aprašo 10.1 veiklą, kuri baigiasi 6 etapu (prototipo kūrimu), galima gauti 65 proc. finansavimą?**

*MT turėtų pasibaigti 5 etapu ir EP prasidėti nuo 6 etapo. Atkreipiamas dėmesys, kad prototipas turi būti sukurtas per projekto veiklų įgyvendinimo laikotarpį, o ne po projekto.*

*Jei pareiškėjas yra didelė įmonė ir projektą vykdo kartu su partneriu maksimalus MT veiklos finansavimas galėtų būti 65 proc., o EP veiklos finansavimas - 40 proc.. Finansavimo intensyvumas priklauso nuo įmonės statuso, ar pareiškėjas didelė, vidutinė ar maža įmonė.*

1. **Ar pareiškėjais gali būti įmonės, šiuo metu jau įgyvendinančios (vykdančios) „Intelekto“ projektą?**

*Taip, jeigu šiuo metu vykdomos MTEP veiklos ir išlaidos nebus antrą kartą finansuojamas pagal šiuo metu galiojantį kvietimą teikti paraiškas.*

1. **Ar labai didelė įmonė, kuri turi susijusių įmonių, negali projektui prašyti didesnio finansavimo kaip 200 000 Eur, nors visus kitus kriterijus atitinka? Ar didelė susijusi įmonė, kuri neatitinka smulkiojo ir vidutinio įmonės statuso, savo projektui negali gauti didesnio finansavimo kaip 200 000 Eur per 3 metus?**

*Aprašo 58 punkte nurodyta de minimis pagalbos riba yra taikoma tik Aprašo 10.3 punkto veiklai „naujų produktų ir technologijų sertifikavimas ir su tuo susijusios veiklos“, tiek labai mažoms, mažoms, vidutinėms, tiek didelėms įmonėms.*

1. **Kuo skiriasi susijusi įmonė nuo partnerinės įmonės?**

[*Lietuvos Respublikos Smulkiojo ir vidutinio verslo plėtros įstatyme*](https://www.e-tar.lt/portal/lt/legalAct/TAR.640D50DB8877/HgxIVPeiFi) *yra numatyti susijusių ir partnerinių įmonių skirtumai:*

***Partnerinės įmonės*** *– įmonės, pagal šį įstatymą nepriskiriamos prie susijusių įmonių ir tiesiogiai ar netiesiogiai (per vieną ar kelias susijusias ar partnerines įmones) turinčios ne mažiau kaip 25 ir ne daugiau kaip 50 procentų kitos įmonės akcijų, pajų ar kitokių dalyvavimą įmonės kapitale žyminčių kapitalo dalių arba tiesiogiai ar netiesiogiai (pagal balsavimo sutartį, balsavimo teisės**perleidimo sutartį, įgaliojimą ir pan.) turinčios ne mažiau kaip 25 ir ne daugiau kaip 50 procentų visų kitos įmonės dalyvių balsų.*

***Įmonės, kurios atitinka bent vieną toliau nurodytų kriterijų, yra laikomos susijusiomis:***

*1) įmonės, kurias sieja kuris nors iš šių ryšių:*

*a) viena įmonė turi daugumą dalyvių balsų kitoje įmonėje;*

*b) viena įmonė turi teisę skirti ir atšaukti daugumą kitos įmonės valdymo, priežiūros ar administravimo organo narių;*

*c) įmonei suteikta teisė daryti lemiamą poveikį kitai įmonei dėl sutarčių, sudarytų su ta kita įmone, arba dėl šios įmonės steigimo dokumentų nuostatų;*

*d) įmonė, turinti dalyvių balsų kitoje įmonėje, kuri dėl su tos kitos įmonės dalyviais sudarytų sutarčių kontroliuoja daugumą šios įmonės dalyvių balsų;*

*2) kai dėl to paties fizinio asmens ar kartu veikiančių fizinių asmenų veiklos susiformavę bent vienas iš šios dalies 1 punkte nurodytų įmonių ryšių, jeigu šios įmonės verčiasi tokia pačia veikla ar tokios pačios veiklos dalimi toje pačioje rinkoje ar susijusiose rinkose.*

*3) kai tarp įmonių yra susiformavę bent vienas iš šios dalies 1 punkte nurodytų įmonių ryšių per vieną ar kelias įmones arba per šio straipsnio 15 dalies 1–4 punktuose nurodytus investuotojus.*

*Daugiau informacijos:* [*http://lvpa.lt/upload/files/Intelektas%202-3/Intelektas%20LT%202017-07-31\_Gy%C4%8Dio.pdf*](http://lvpa.lt/upload/files/Intelektas%202-3/Intelektas%20LT%202017-07-31_Gy%C4%8Dio.pdf)*,* [*https://www.youtube.com/watch?v=mHX7kiOF-W0*](https://www.youtube.com/watch?v=mHX7kiOF-W0)*.*

1. **Ką reiškia SVV?**

*SVV – smulkiojo ir vidutinio verslo įmonės, kurios yra apibūdintos* [*Lietuvos Respublikos Smulkiojo ir vidutinio verslo plėtros įstatyme.*](https://www.e-tar.lt/portal/lt/legalAct/TAR.640D50DB8877/HgxIVPeiFi)

1. **Ar gali duomenų mainų svetainėje būti įvesti keli el. pašto adresai, pvz. įmonės ir įgalioto asmens?**

*Ne, paraišką bei jos priedus turėtų suvesti bei patvirtinti vienas įmonės paskirtas asmuo (direktorius, projekto vadovas ar pan.).*